Alex și Becca au fost întotdeauna cele mai bune prietene. Dar când Becca face ceva aproape de neiertat la înmormântarea tatălui lui Alex, Alex își întrerupe legăturile cu ea și se concentrează asupra familiei sale îndurerate.Timpul trece, iar Alex decide în cele din urmă să o ierte pe Becca. Apoi este lovită de o altă șocantă veste: Becca are cancer. Se dovedește, de asemenea, că Becca are o listă de dorințe, una pe care nu știe dacă o va putea termina acum. Aici intervine Alex, împreună cu un băiat misterios și rezervat, care ar putea să o ajute pe Alex să îndeplinească câteva puncte de pe propria ei listă de dorințe.Julie Halpern scrie despre boală, pierdere, dragoste și prietenie cu sinceritate și compasiune. Iată o carte de neuitat despre a trăi pe deplin, a trăi autentic și pur și simplu ... a trăi.